Úradný vestník L 025 , 29/01/2002 S. 0016 - 0017



Nariadenie Rady (ES) č. 153/2002 z 21. januára 2002 o určitých postupoch pri uplatňovaní Stabilizačnej a asociačnej dohody medzi Európskymi spoločenstvami a ich členskými štátmi na jednej strane a bývalou Juhoslovanskou republikou Macedónsko na druhej strane a pri uplatňovaní Predbežnej dohody medzi Európskym spoločenstvom a bývalou Juhoslovanskou republikou Macedónsko RADA EURÓPSKEJ ÚNIE, so zreteľom na Zmluvu o založení Európskeho spoločenstva, a najmä na jej článok 133, so zreteľom na návrh Komisie, keďže: (1) Rada je v procese uzatvárania Stabilizačnej a asociačnej dohody medzi Európskymi spoločenstvami a ich členskými štátmi na jednej strane a bývalou Juhoslovanskou republikou Macedónsko na druhej strane, ktorá bola podpísaná 9. apríla 2001 v Luxemburgu (ďalej ako "stabilizačná a asociačná dohoda"). (2) Medzitým, 9. apríla 2001, Rada uzavrela Predbežnú dohodu medzi Európskym spoločenstvom a bývalou Juhoslovanskou republikou Macedónsko [1], ktorá umožňuje skoré nadobudnutie účinnosti obchodných a s obchodovaním súvisiacich opatrení stabilizačnej a asociačnej dohody (ďalej ako "predbežná dohoda"). (3) Je potrebné ustanoviť postupy uplatňovania určitých ustanovení týchto dohôd. (4) Stabilizačná a asociačná dohoda a predbežná dohoda stanovujú, že určité výrobky s pôvodom v bývalej Juhoslovanskej republike Macedónsko sa môžu dovážať do spoločenstva v rámci limitov colných kvót s nižším clom. Preto je potrebné stanoviť ustanovenia na výpočet nižších colných sadzieb. (5) Stabilizačná a asociačná dohoda a predbežná dohoda už stanovujú výrobky oprávnené na tieto sadzobné opatrenia, príslušné množstvá (a ich zvýšenia), uplatňované clá, obdobia uplatňovania a všetky kritériá oprávnenosti. (6) Rozhodnutia Rady alebo Komisie, ktoré menia a dopĺňajú kombinovanú nomenklatúru a TARIC kódy, nemajú za následok žiadne podstatné zmeny. (7) V záujme jednoduchosti a včasného uverejnenia nariadení, ktoré zavádzajú colné kvóty spoločenstva, malo by sa zabezpečiť, aby Komisia, ktorej pomáha výbor ustanovený v článku 42 nariadenia Rady (ES) č. 1254/1999 zo 17. mája 1999 o spoločnej organizácii trhu s hovädzím a teľacím mäsom [2], prijala nariadenia otvárajúce a stanovujúce správu colných kvót pre výrobky z "mladého hovädzieho mäsa". (8) Malo by sa zabezpečiť, aby Komisia, ktorej pomáha Výbor ustanovený v článku 248a nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex spoločenstva [3], prijala nariadenia, ktoré otvárajú a stanovujú správu colných kvót, ktoré by sa mohli poskytnúť ako výsledok rokovaní o ďalších colných koncesiách podľa článku 29 stabilizačnej a asociačnej dohody a článku 16 predbežnej dohody. (9) Mali by sa úplne pozastaviť clá, ak preferenčné zaobchádzanie vedie k clám z hodnoty vo výške 1 % alebo menej alebo k osobitným clám vo výške 1 EUR alebo menej. (10) Toto nariadenie by sa malo uplatňovať retroaktívne a bude sa uplatňovať aj naďalej v deň vstupu do platnosti stabilizačnej a asociačnej dohody. (11) Opatrenia nevyhnutné na uplatňovanie tohto nariadenia by sa mali prijať v súlade s rozhodnutím Rady 1999/468/ES z 28. júna 1999, ktorým sa ustanovujú postupy na uplatňovanie vykonávacích právomocí delegovaných na Komisiu [4], PRIJALA TOTO NARIADENIE: Článok 1 Predmet Rada týmto stanovuje určité postupy na prijatie podrobných pravidiel na vykonávanie určitých ustanovení Stabilizačnej a asociačnej dohody medzi Európskymi spoločenstvami a ich členskými štátmi na jednej strane a bývalou Juhoslovanskou republikou Macedónsko na druhej strane (ďalej "stabilizačná a asociačná dohoda") a Predbežnej dohody medzi Európskym spoločenstvom a bývalou Juhoslovanskou republikou Macedónsko (ďalej "predbežná dohoda"). Článok 2 Koncesie na mladé hovädzie mäso V súlade s postupom uvedeným v článku 3 tohto nariadenia Komisia prijme podrobné pravidlá pre vykonávanie článku 14 ods. 2 predbežnej dohody a ďalej článku 27 ods. 2 stabilizačnej a asociačnej dohody, týkajúce sa colných kvót pre výrobky z "mladého hovädzieho mäsa." Článok 3 Uplatňovaný postup 1. Komisii bude pomáhať výbor ustanovený v článku 42 nariadenia (ES) č. 1254/1999. 2. Ak sa odkazuje na tento článok, uplatnia sa články 4 a 7 rozhodnutia 1999/468/ES. Obdobie uvedené v článku 4 ods. 3 rozhodnutia 1999/468/ES je jeden mesiac. 3. Výbor prijme rokovací poriadok. Článok 4 Ďalšie koncesie Ak sa v rámci colných kvót poskytnú ďalšie koncesie pre produkty rybolovu podľa článku 29 stabilizačnej a asociačnej dohody a článku 16 predbežnej dohody, Komisia v súlade s postupom stanoveným v článku 5 tohto nariadenia prijme podrobné pravidlá na zavedenie týchto colných kvót. Článok 5 Uplatňovaný postup 1. Komisii bude pomáhať Výbor pre Colný kódex ustanovený článkom 248a nariadenia (EHS) č. 2913/92. 2. Ak sa odkazuje na tento článok, uplatnia sa články 4 a 7 rozhodnutia 1999/468/ES. Obdobie uvedené v článku 4 ods. 3 rozhodnutia 1999/468/ES je tri mesiace. 3. Výbor prijme rokovací poriadok. Článok 6 Zníženie sadzieb 1. Podliehajúc odseku 2, sadzby preferenčného cla sa zaokrúhľujú smerom nadol na prvé desatinné miesto. 2. Ak výsledok výpočtu sadzby preferenčného cla pri uplatňovaní odseku 1 je jeden z týchto, preferenčnou sadzbou sa považuje úplné oslobodenie: a) 1 % alebo menej v prípade ciel z hodnoty alebo b) 1 EUR alebo menej pre jednotlivé množstvo v prípade osobitných ciel. Článok 7 Technické úpravy Zmeny, doplnky a technické úpravy podrobných pravidiel o vykonávaní pravidiel prijatých podľa tohto nariadenia, ktoré sú potrebné po zmenách kódov kombinovanej nomenklatúry a podpoložiek TARIC alebo ktoré vznikajú z uzavretia nových dohôd, protokolov, výmen listov alebo iných aktov medzi spoločenstvom a bývalou Juhoslovanskou republikou Macedónsko, sa prijmú v súlade s postupmi stanovenými v článku 3 a článku 5. Článok 8 Nadobudnutie účinnosti a uplatňovanie Toto nariadenie nadobúda účinnosť v deň uverejnenia v Úradnom vestníku Európskych spoločenstiev. Uplatňuje sa od 1. júna 2001. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 21. januára 2002 Za Radu predseda M. Arias Cañete [1] Ú. v. ES L 124, 4.5.2001, s. 1. [2] Ú. v. ES L 160, 26.6.1999, s. 21. [3] Ú. v. ES L 302, 19.10.1992, s. 1. Nariadenie naposledy zmenené nariadením (ES) č. 2700/2000 (Ú. v. ES L 311, 12.12.2000, s. 17). [4] Ú. v. ES L 184, 17.7.1999, s. 23. --------------------------------------------------